అవంతిక వందనపు

అవంతిక వందనపు ఒక నటి, నటి, నాట్యకారిణి, గాయకురాలు, మోడల్, సంధానకర్త. తను కాలిఫోర్నియా, అమెరికా సంయుక్త రాష్ట్రాలకి చెందినది. ఆమె జూన్ 2014 లో జరిగిన జీ టీవీ రియాలిటీ కార్యక్రమం "డ్యాన్స్ ఇండియా డ్యాన్స్ లిటిల్ మాస్టర్స్ ఉత్తర అమెరికా"లో తన ప్రదర్శనకి పేరు గాంచింది. ఆమె ఆ కార్యక్రమములో రెండవ విజేతగా నిలిచింది. ఐదేళ్ల వయసులో డ్యాన్స్ ప్రాక్టీస్ ప్రారంభించిన అవంతిక.. కూచిపూడి, కథక్, జాజ్, ఇండియన్ కాంటెపరరీ డ్యాన్సులన్నీ నేర్చుకుంది. బొమ్మలు కూడా గీస్తుంది.

 బాల్యము, విద్య 
అవంతిక వందనపు యూనియన్ సిటి, కాలిఫోర్నియా, అమెరికా సంయుక్త రాష్ట్రం లో జన్మించింది. ఆమె తల్లితండ్రులు భారత దేశానికి చెందినవారు. 

 వృత్తి 
అవంతిక తన ఐదవ ఏటనుండే నాట్యంతో తన కళా వృత్తిని మొదలు పెట్టింది. మొదటగా తను సెమీ క్లాసిక్ నృత్యంలో శిక్షణ పొందింది. తదుపరి దక్షిణ భారత సంప్రదాయ నృత్యంలో ఒకటైన కూచిపూడిని తన ఏడవ ఏట నుండి నేర్చుకోవడం మొదలు పెట్టింది. అవంతిక పలు నృత్య ప్రదర్శన పోటీలలో పాల్గొన్నది. 2012 సంవత్సరంలో ATA స్టార్ డాన్సర్ పురస్కారాన్ని పొందింది. 2014 సంవత్సరంలో జీ టీవీ మొదటి ఉత్తర అమెరికా ఎడిషన్ "డ్యాన్స్ ఇండియా డ్యాన్స్ లిటిల్ మాస్టర్స్"లో అవంతిక ద్వితియ స్థానంలో నిలిచింది. 2015 సంవత్సరంలో రెండు తెలుగు చలన చిత్రాలలో నటించుటకు ఒప్పుకొనడం ద్వారా తెలుగు చలన చిత్ర పరిశ్రమలోకి వచ్చింది. ఆమె 2016 లో విడుదలైన 14 రీల్స్ ఎంటర్‌టైన్‌మెంట్ వారి కృష్ణ గాడి వీర ప్రేమ గాథ చిత్రంలో చుట్కీ పాత్రకు ఎంపికైనది. కానీ షెడ్యూల్ కుదరకపోవడం వలన తను ఆ చిత్రంలో నటించలేదు. అధికారికంగా మహేష్ బాబు, కాజల్, సమంత, ప్రణీత నటించిన బ్రహ్మోత్సవం చిత్రం ద్వారా తెలుగు చిత్ర పరిశ్రమకి బాలనటిగా పరిచయమయ్యింది. బ్రహ్మోత్సవం చిత్రం చిత్రీకరణ 2015 సెప్టెంబరు 16 న మొదలైంది. తదుపరి చంద్రశేఖర్ యేలేటి చిత్రం మనమంతాలో నటించింది. గోపి చంద్ చిత్రం ఆక్సిజన్ లో ఒక పాటలో చిన్న పాత్ర చేసింది. తదుపరి నాగ చైతన్య, శ్రుతీ హాసన్ చిత్రం ప్రేమమ్లో తృతీయ కథానాయకి (మడోన్నా సెబాస్టియన్) యుక్త వయసు పాత్రలో నటించింది. అవంతిక అభిషేక్ పిక్చర్స్  చిత్రంలో నటించుటకు ఒప్పుకున్నది.

మార్చి 2016 లో అవంతిక "స్వేచ్ఛ" అనే లఘు చిత్రంలో నటించింది. ఈ లఘు చిత్ర దర్శకుడు "రాజ్ శివసథాని". "చదువుకోవలసిన పసి పిల్లలను పనివాళ్లుగా మార్చకండి. బడికి వెళ్లాల్సిన వయసులో బాల కార్మికులను చేయకండి" అనే ఇతివృత్తంతో రూపొందిన షార్ట్ ఫిల్మ్ "ప్రజా హక్కు"లో అవంతిక వందనపు ప్రధాన పాత్రలో నటించింది. బాలికల విద్య, హక్కులు, కూచిపూడి నాట్య ప్రాముఖ్యతను చర్చించిన ఈ షార్ట్ ఫిల్మ్ యూట్యూబ్‌లో నెటిజన్లను ఆకట్టుకుంటోంది.

 నటించిన చిత్రాలు 
సంవత్సరంసినిమాపాత్రభాషవివరణ2016బ్రహ్మోత్సవంమహేష్ బాబు కజిన్తెలుగు2016 మే 20 విడుదల2016స్వేచ్ఛ (లఘుచిత్రం)కౌమరదశలో గల బాలికతెలుగు2016 మార్చి 21 విడుదల2016మనమంతాఅవంతికతెలుగు, మలయాళంఆగస్టు 4 విడుదల2016ప్రజాహక్కు (లఘుచిత్రం)అమ్రీన్ అవంతికతెలుగు2016 అక్టోబరు 1 న విడుదల, 
చిత్రపురి ఫిలిం ఫెస్టివల్ లో ఉత్తమ నటి పురస్కారం2016ప్రేమమ్సింధుతెలుగు2016 అక్టోబరు 7 విడుదల2017బాబు బాగా బిజీఅవంతికతెలుగు2017 మే 5 విడుదల2017రారండోయ్ వేడుక చూద్దాంబ్రమరాంబ - జూనియర్ రకుల్ ప్రీత్తెలుగు2017 మే 25 విడుదల2017లైక్ గర్ల్ (లఘుచిత్రం)అవంతికతమిళంపోస్టు ప్రొడక్షన్2017బాలకృష్ణుడు ఆధ్య - జూనియర్ రెజీనా కస్సాంద్ర తెలుగు2017 నవంబరు 23 విడుదల2017ఆక్సిజన్ అవంతికతెలుగు2017 నవంబరు 30 విడుదల2018అజ్ఞాతవాసిసంపత్ కుమార్ కుమార్తెతెలుగు2018 జనవరి 10 విడుదల2021స్పిన్రెయా కుమార్ఆంగ్లం2021భూమికతమిళం \ తెలుగుసినియర్ ఇయర్ఆంగ్లం

 పురస్కారాలు, గుర్తింపులు 

 TV9 ఆంధ్రప్రదేశ్ అందాల పోటీ విజేత (2010)
 CA ఫాబ్లస్ ఫేసెస్ అండ్ సెంట్రల్ కోస్ట్ పాజీయంట్ విజేత (2011)
 ATA స్టార్ డాన్సర్ అవార్డు (2012)
 ATA స్టార్ డాన్సర్ అవార్డు (2014)
 సిలికాన్ వాలీ గాట్ టేలెంట్ అవార్డు (2014)
 సరతోగా గాట్ టేలెంట్ పోటీ (2014)
 జీ టీవీ డాన్స్ ఇండియా డాన్స్ లిటిల్ మాస్టర్స్ నార్త్ అమెరికా (రెండవ స్థానం) (2014)
 బాటా బాటా 14వ వార్షిక యూట్ టాలెంట్ షో డాన్స్ విభాగం (2014)
 ETv స్టార్ మహిళ కాంటెస్ట్ విన్నర్ (2015)
 ETV కేష్ రియాలిటీ షో పార్టిసిపెంట్ (2015)

 ప్రదర్శనలు 

 బ్రహ్మోత్సవ ప్రమోషన్ సందర్భంగా మహేష్ బాబును ఇంటర్వ్యూ చేసింది. 
 బ్రహ్మోత్సవ ప్రమోషన్ సందర్భంగా కాజల్ అగర్వాల్ ను ఇంటర్వ్యూ చేసింది 
 సెంట్రో బ్రహ్మోత్సవ కలెక్షన్స్ లాంచ్ స్ందర్భంగా బ్రహ్మోత్సవ సినిమా ప్రమోట్ చేసింది. 

 మూలాలు 

బయటి లంకెలు

వర్గం:2005 జననాలు
వర్గం:జీవిస్తున్న ప్రజలు
వర్గం:తెలుగు సినిమా బాలనటులు
వర్గం:విజయవాడ వ్యక్తులు